“โควิด” วันนี้ ติดเชื้อเพิ่ม 25,389 คน เสียชีวิต 87 ราย
“ศบค.” พบผู้ติดเชื้อโควิดใหม่ 25,389 ราย แบ่งเป็นผู้ติดเชื้อในประเทศ 25,342 ราย และจากต่างประเทศ 47 ราย เสียชีวิต 87 ราย
30 มี.ค. 2565

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (30 มี.ค. 2565) พบผู้ติดเชื้อรายใหม่รวม 25,389 ราย แบ่งเป็นผู้ติดเชื้อในประเทศ 25,342 ราย และจากต่างประเทศ 47 ราย มีผู้เสียชีวิต 87 ราย และรักษาหายกลับบ้านแล้ว 26,084 ราย ทำให้มีจำนวนผู้ป่วยยืนยันสะสมในประเทศระลอกใหม่อยู่ที่ 1,377,352 ราย (ตั้งแต่ 1 มกราคม 2565) กำลังรักษา 244,372 ราย หายป่วยสะสมจำนวน 1,162,876 ราย (ตั้งแต่ 1 มกราคม 2565) นอกจากนี้มีจำนวนผู้ป่วยปอดอักเสบรักษาตัวอยู่ในโรงพยาบาล 1,727 ราย เฉลี่ยจังหวัดละ 22 ราย ส่วนอัตราครองเตียง ร้อยละ 28.70
